În perioada 1 ianuarie – 31 august 2017 comparativ cu aceeași perioadă din 2016, cifra de afaceri din comerțul cu ridicata (cu excepția comerțului cu autovehicule și motociclete), serie brută, în termeni nominali, a înregistrat o creștere cu 7,1% datorită creșterii comerțului cu ridicata specializat al altor produse (+14,8%), comerțului cu ridicata nespecializat (+12,7%), comerțului cu ridicata al produselor alimentare, al băuturilor și al tutunului (+6,2%), comerțului cu ridicata al bunurilor de consum, altele decât cele alimentare (+6,0%), comerțului cu ridicata al produselor agricole brute și al animalelor vii (+3,0%), comerțului cu ridicata al altor mașini, echipamente și furnituri (+2,4%) și activităților de intermediere în comerțul cu ridicata (+0,9%).